CELEX: 62021TN0728
Language: mt
Date: 2021-11-05 00:00:00
Title: Kawża T-728/21: Rikors ippreżentat fil-5 ta’ Novembru 2021 – LW vs Il-Kummissjoni

10.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/38
            
         
      Rikors ippreżentat fil-5 ta’ Novembru 2021 – LW vs Il-Kummissjoni
      (Kawża T-728/21)
      (2022/C 11/53)
      Lingwa tal-kawża: l-Ingliż
      
         Partijiet
      
      
         Rikorrent: LW (rappreżentanti: L. Levi u N. Flandin, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta li tmexxi lir-rikorrent fl-istess diviżjoni għal pożizzjoni differenti;
               
            
                  —
               
               
                  flimkien ma’, u sa fejn neċessarju, tannulla d-deċiżjoni kkontestata tal-konvenuta li tiċħad l-ilment ippreżentat mir-rikorrent kontra d-deċiżjoni ta’ assenjazzjoni mill-ġdid;
               
            
                  —
               
               
                  tordna l-kumpens għad-dannu morali tar-rikorrent u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka sitt motivi.
      
                  1.
               
               
                  L-ewwel motiv, ibbażat fuq l-allegazzjoni li d-deċiżjoni ta’ assenjazzjoni mill-ġdid affettwat l-interessi legali tar-rikorrent.
               
            
                  2.
               
               
                  It-tieni motiv, ibbażat fuq l-allegazzjoni li d-deċiżjoni ta’ assenjazzjoni mill-ġdid ma ttiħditx mill-Awtorità tal-Ħatra kompetenti.
               
            
                  3.
               
               
                  It-tielet motiv, ibbażat fuq l-allegazzjoni li d-deċiżjoni ta’ assenjazzjoni mill-ġdid u d-deċiżjoni kkontestata ttieħdu bi ksur tal-Artikolu 7(1) tar-Regolamenti tal-Persunal.
               
            
                  4.
               
               
                  Ir-raba’ motiv, ibbażat fuq l-allegazzjoni li d-deċiżjoni ta’ assenjazzjoni mill-ġdid u d-deċiżjoni kkontestata jiksru l-prinċipju tad-dmir ta’ diliġenza.
               
            
                  5.
               
               
                  Il-ħames motiv, ibbażat fuq l-allegazzjoni li d-deċiżjoni ta’ assenjazzjoni mill-ġdid u d-deċiżjoni kkontestata kisru d-dmir ta’ motivazzjoni.
               
            
                  6.
               
               
                  Is-sitt motiv, ibbażat fuq l-allegazzjoni li kwistjoni ta’ kunflitt ta’ interessi tivvizzja d-deċiżjoni ta’ assenjazzjoni mill-ġdid u d-deċiżjoni kkontestata.